自謝妙儀上任區議員以嚟，房屋署一直無視謝妙儀就興民邨同興華（一）邨關於老鼠橫行、聚賭、屋邨非吸煙範圍內吸煙、中門每日大開、凌晨屋邨內高談闊論、滲水問題被拖延、高空擲物等各種問題嘅投訴，儘管謝妙儀不斷去信房屋署要求正視相關問題，但房屋署仍然不為所動，終於搞到謝妙儀忍無可忍，親自走去房屋署總部責問相關部門，之後仲走去申訴專員公署投訴房屋署監管不力。